KLASA: 112-01/24-05/0004

URBROJ: 2137-1-04-01/1-24-1

Koprivnica, 15.05.2024.

**UPUTE ZA KANDIDATE**

U Narodnim novinama broj 56/2024 od 15.05.2024. godine objavljen je javni natječaj za prijam u službu na neodređeno vrijeme višeg stručnog suradnika za poslove Gradskog vijeća u Upravnom odjelu za poslove Gradskog vijeća i opće poslove Grada Koprivnice, te se daju upute kako slijedi:

Prijave na natječaj podnose se zaključno sa 23.05.2024. godine**.**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova:

* obavlja stručne i administrativne poslove u vezi s pripremom, sazivanjem i održavanjem sjednica Gradskog vijeća i njegovih radnih tijela
* izrađuje zapisnike sa sjednica Gradskog vijeća i radnih tijela Gradskog vijeća, obavlja pripremu za tisak Glasnika Grada Koprivnice
* sudjeluje u izradi prijedloga općih i pojedinačnih akata iz nadležnosti odjela koje donosi Gradsko vijeće ili gradonačelnik, obavlja poslove savjetovanja sa zainteresiranom javnošću kod donošenja općih akata, prati propise i daje upute o provedbi istih te obavlja ostale stručne poslove u svezi donošenja akata vodi evidenciju donesenih općih akata Gradskog vijeća te evidenciju članova Gradskog vijeća i radnih tijela Gradskog vijeća te priprema podatke za objavu i ažuriranje na web stranici Grada Koprivnice iz nadležnosti Upravnog odjela i Gradskog vijeća obavlja stručne poslove vezano uz izbor članova Savjeta mladih te prati rad Savjeta mladih
* po potrebi pruža pravnu pomoć upravnim odjelima vezano uz izradu općih i pojedinačnih akata koje donosi Gradsko vijeće
* obavlja i druge poslove koje mu povjeri pročelnik i voditelj odsjeka

Podaci o plaći

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice za radno mjesto višeg stručnog suradnika za poslove Gradskog vijeća propisan je koeficijent 2,33 dok je osnovica utvrđena kolektivnim ugovorom i iznosi 765,00 eura bruto.

Način obavljanja prethodne provjere znanja i sposobnosti kandidata

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

Intervju će biti proveden samo s kandidatima koji su ostvarili najmanje 50% bodova iz

područja provjere znanja i sposobnosti na provedenom pisanom testiranju.

Postupak testiranja i intervjua provest će Povjerenstvo za provedbu natječaja. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenog testiranja i razgovora (intervjua), Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Područje testiranja te pravni i drugi izvori za pripremanje kandidata za testiranje:

Sustav lokalne i područne (regionalne) samouprave

* Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05, 109/07, 125/08, 36/09, 150/11, 144/12, 19/13.– pročišćeni tekst, 137/15, 123/17, 98/19 i 144/20)
* Statut Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21)
* Poslovnik Gradskog vijeća Grada Koprivnice („Glasnik Grada Koprivnice“ broj 3/18, 2/20 i 1/21)

Postupak testiranja

Na testiranje je potrebno donijeti osobnu iskaznicu ili drugu ispravu na kojoj se nalazi

fotografija, sa kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat koji nije pristupio testiranju povukao prijavu na natječaj.

Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju

kandidata.

Poziv za testiranje bit će objavljen najmanje 5 dana prije testiranja na web stranici (www.koprivnica.hr) i oglasnoj ploči Grada Koprivnice, Zrinski trg 1.

Ostale upute.

Podnositelji prijava dužni su u prijavi priložiti sve priloge i podatke naznačene u natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u natječaju.

Nadalje, prijave kandidata koji ne ispunjavaju sve formalne uvijete za prijam u službu navedene u natječaju (npr. stupanj obrazovanja, propisana struka, broj godina radnog staža u struci) ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Povjerenstvo za provedbu natječaja